ร้านอาหารตามสั่งราคาถูก รสชาติอร่อย มาอีกแน่นอน

วันนี้มาทานข้าวกับที่บ้านที่ร้านใหม่(ไม่เคยลอง) ครัวยกยอ ที่ใช้เป็นร้านที่จัดเลี้ยงรับปริญญาของญาติ เพราะตอนนั้นตัวเองไปอยู่อังกฤษยังไม่กลับมา ววันนี้ได้ฤกษ์คุณพ่ออยากทานร้านนี้เลยลองไปดู

ตอนแรกกะว่าจะทานน้อยๆเพราะไดเอตจากน้ำหนักที่ขึ้นจากการไปอยู่อังกฤษมาสามเดือน แต่สุดท้ายอดใจไม่ไหว สั่งไปหลายเมนูเลย

เมนูที่สั่ง 
. หมูแดดเดียว นึกว่าจะแห้งๆ เหนียวๆ แต่ไม่เลย กำลังดี ไม่เค็มไปด้วย
. ส้มตำไทย รสชาติธรรมดา อร่อย ไม่โดเด่นเป็นพิเศษ แต่มะละกอไม่ค่อยกรอบเท่าไหร่
. ยำผักบุ้งกรอบ จานนนี้อร่อย ผักบุ้งกรอบๆไม่อมน้ำมัน ทานคู่กับน้ำยำอร่อยๆ
. ต้มโคล้งทะเล ปลาหมึก กุ้ง ปลา มาเป็นชิ้นๆ ไม่ใช้พวกแช่แข็งด้วย อร่อยๆ
. น้ำตกหมู รสชาติกลมกล่อม หมูไม่มันเกินไป ย่างมากำลังดี
. ชุดจิ้มจุ่มหมู เสิรฟ์มาในหม้อดินเผา และเตาถ่าน ต้องใใจเย็นๆ แต่รอมารสชาติไม่ผิดหวัง อร่อยลงตัว พอทานกับน้ำจิ้มที่มีให้ยิ่งอร่อย
.ผัดผักรวมมิตร ไม่มันเกินไปและไม่เค็มเกินไป
.ข้าวเหนียว เสิร์ฟมาในกระตี๊บ จะปนมาทั้งข้าวเหนียวขาวและดำ 

บรรยากาศ
มีให้เลือกทั้งห้องแอร์และนอกห้องแอร์ วันนี้ไปทานนอกห้องเพราะพาน้องหมาไปด้วย ที่จอดรถกว้างขวาง สะดวกสบาย จานและโต๊ะสะอาดดี ชอบๆ

ราคา 
ส่วนใหญ่จะราคาประมาณ  80-150 บาท ปริมาณที่ให้มาถือว่าคุ้มค่า คุ้มราคา
วันนี้เบ็ดเสร็จทานกัน 5 คน อิ่มแปล้ในราคา890 บาท (มีบัตรสมาชิกเงินสดลด10% เครดิต5%) ถือว่าถูกและคุ้มค่า